Lolland-Falsters Stifts-Tidende, 1843-05-11
Den 28de Mai er saaledes allerede ved Aarhuus, Helsingør, Odense o. fl. St. bleven til en virkelig Folkefest, hvori Alle og Enhver uden synderlig Bekostning kunne deeltage, medens hiint Selskab her var et temmeligt kostbart Gilde, der kun stod aabent for den mere formuende Classe, og som, for de Fleste, fornemmelig hentede sin Glands fra de politiske Honoratiores, som der udtalte sig i samstemmende Forening; en Forening, der kun kunde finde Sted saalænge som de forskjellige Meninger og Anskuelser endnu ikke skarpt vare fremtraadte. Nu efterat dette er skeet, efterat Betænksomhed, Jn conseqvents, Hensynsfuldhed eller Characteersvaghed, og i enkelte Tilfælde vel endog personlig Uvillie har adskilt Ordførerne ved hine første Maifester, hvoraf maaskee kun en Eneste er conseqvent vedbleven i den Retning, som da var den fremtrædende Tendentss; - nu vilde det vistnok i det mindste have været en Nødvendighed at give Festen en an anden Form. Denne har man ikke vidst at vælge eller ikke villet vælge. Men Grunden til, at Selskabet har opløst sig, maa dog ene søges heri Thi hvorledes skulde Nogen, der tidligere har interesseret sig for Stænderinstitutionen, nu kunne ville tilkjendegive sin Ligegyldighed derfor, efterat vi i det siden sidste Maifest forløbne Aar have seet en i saamange Henseender mærkværdig Forsamling af Stænderne hvorved endog, saavel et bestemt Constitutionsandragende har været bragt paa Bane som Planen til et nyt Jnstitut efter preussisk Mønster fra Regjeringens Side. Der havde altsaa vel været Anledning nok til at udtale sig, om ikke angaaende de synlige Frugter af Jnstitutioner, saa dog om de tilsigtede. Jngen skal derfor heller kunne betegne Festens Opgivelse nu som en Demonstration mod Regjeringen, thi hvorledes skulde man vel nu, om man end ikke vil yttre nogen Jnteresse for de jydske Stænders Andragende, kunne ved Taushed tilkjendegive sin Mening om de tilsigtede Stændercomiteer? - For dem, der ynde denne Jndretning, var der jo al Grund til at lægge deres Erkjendtlighed for Dagen, og de, der betragte dem som det femte Hjul til de fire Provindsialstænder, maatte jo ønske al mulig Leilighed til at gjentage deres Protestation, Eller ansee de dette kun foren Bisag, Da beklage vi deres politiske Kortsynethed. - Men vi ville haabe, at Maifesten ikke for disse faa Jnconseqventes Skyld vil blive ophævet paa mange andre Steder i Danmark, men at den maa blive anvendt som en Dag, den eneste bestemte i Aaret, paa hvilken Medborgere tale et opmuntrende Ord til hverandre om deres fælles Haab og deres fælles Attraa til Danmarks Udvikling til større indre politisk og borgerlig Selvstændighed og (Kbhpst.) Frihed. Sprogfesten paa Skamlingsbanke. J det patriotiske Øiemed, at give Folket en forønsket Leilighed til, aarlig at yttre sin Glæde over det kgl. Sprogreskript af 14de Mai 1840, og stifte et varigt Minde om dette uforglemmelige og nationale Lovbud, indkjøbtes i afvigte Februar Maaned Kobbelet Høiskamling, den høieste Pynt af Skamlingsbanke eller Grønninghoveds Bjerg, beliggende i Veistrup Sogn, Haderslev Østeramt. Et Antal af nogle og tyve Mænd sammentraadte strax til en Comitee, for deels ved Actiesamling at dække Kjøbesummen, deels for at træffe nærmere Arrangement med Hensyn til Bjergets festlige Bestemmelse. Til sidstnævnte Øiemed valgtes senere en Bestyrelse.